
ΝΟΜΟΣ ΥΠ’ ΑΡΙΘ. 2265 

Επέκταση διατάξεων του Ν. 1264/1982 «Για τον εκδημο¬ 
κρατισμό του συνδικαλιστικού κινήματος και την κατοχύ¬ 
ρωση των συνδικαλιστικών ελευθεριών των εργαζομένων» 
και στο αστυνομικό προσωπικό της Ελληνικής Αστυνομίας 
και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Στο ν. 1264/1982 (ΦΕΚ 79 Α') μετά το άρθρο 30 
προστίθεται άρθρο 30α ως εξής: 

"Άρθρο 30α 

1. Ο νόμος αυτός, όπως ισχύει σήμερα, εκτός από 
τις διατάξεις των άρθρων 1 παρ. 3, 7 παρ.1 και 3, 11 
παρ.1 εδάφ.2, 12, 14 παρ.3-10, 15, 16 παρ. 5 και 7-9, 
17, 18 παρ.1, 19-22, 23 παρ.1 και 2, 24, 26, 27 και 30, 
εφαρμόζεται ανάλογα, με τις ειδικές ρυθμίσεις που 
προβλέπονται στις επόμενες παραγράφους του άρθρου 
αυτού και στους εν ενεργεία αστυνομικούς υπαλλήλους 
κάθε βαθμού της Ελληνικής Αστυνομίας. 

2. Για την εφαρμογή των διατάξεων του παρόντος 
άρθρου, όπου στο νόμο αυτόν χρησιμοποιούνται οι όροι 
"εργοδότης", "επιχείρηση" ή "εκμετάλλευση” νοείται το 
Δημόσιο και όπου χρησιμοποιείται ο όρος "εργαζόμενοι" 
νοούνται οι υπάλληλοι της προηγούμενης παραγράφου. 
Ομοίως, όπου γίνεται λόγος για "Εργατικό Κέντρο", η 
μνεία δεν αφορά τους υπαλλήλους της προηγούμενης 
παραγράφου. 

3. Με την επιφύλαξη της διάταξης του άρθρου 281 
του Αστικού Κώδικα, η άσκηση των συνδικαλιστικών 
δικαιωμάτων των αστυνομικών υπαλλήλων δεν επιτρέ ¬ 
πεται να υπερβαίνει τα όρια που προσδιορίζονται απο 
τις ιδιομορφίες, την αποστολή και ιδιαίτερα τον εθνικό, 
κοινωνικό και υπερκομματικό χαρακτήρα της Ελληνικής 
Αστυνομίας. 

4. Οι εν ενεργεία αστυνομικοί υπάλληλοι επιτρέπεται 
να συστήσουν: 

α. Σε κάθε νομό μία ένωση αστυνομικών υπαλλήλων 
μέχρι και το βαθμό του ανθυπαστυνόμου και σε κάθε 


διοικητική περιφέρεια μία ένωση αξιωματικών ως πρω¬ 
τοβάθμιες συνδικαλιστικές οργανώσεις. Μέλη των ορ¬ 
γανώσεων αυτών μπορούν να είναι μόνο όσοι υπηρετούν 
στα όρια του νομού ή της διοικητικής περιφέρειας, 
αντίστοιχα. Οι αξιωματικοί δύνανται, αντί της ένωσης 
αξιωματικών, να γίνονται μέλη της ένωσης αστυνομικών 
υπαλλήλων. Οι ανθυπαστυνόμοι δύνανται αντί της έ¬ 
νωσης αστυνομικών υπαλλήλων να γίνονται μέλη της 
ένωσης αξιωματικών. 

β. Μία ομοσπονδία των πρωτοβάθμιων συνδικαλιστικών 
οργανώσεων αστυνομικών υπαλλήλων και μία ομοσπον¬ 
δία των πρωτοβάθμιων συνδικαλιστικών οργανώσεων 
αξιωματικών, ως δευτεροβάθμιες συνδικαλιστικές ορ¬ 
γανώσεις. 

γ. Μία τριτοβάθμια συνδικαλιστική οργάνωση (συνο¬ 
μοσπονδία), την οποία απαρτίζουν οι δύο παραπάνω 
ομοσπονδίες και στην οποία εκπροσωπούνται με αριθμό 
αντιπροσώπων, που καθορίζεται με το καταστατικό της. 
Η διάταξη του τρίτου εδαφίου της παρ. 3 του άρθρου 
9 του παρόντος νόμου δεν έχει εφαρμογή για την 
εκπροσώπηση των ανωτέρω ομοσπονδιών στην τριτο¬ 
βάθμια οργάνωση. 

5. Κάθε αστυνομικός υπάλληλος δικαιούται να είναι 
μέλος μόνο της πρωτοβάθμιας συνδικαλιστικής οργά¬ 
νωσης του νομού ή της διοικητικής περιφέρειας όπου 
υπηρετεί. Σε περίπτωση μετάθεσής του σε άλλο νομό 
ή σε άλλη περιφέρεια διαγράφεται υποχρεωτικά από 
τη συνδικαλιστική οργάνωση, της οποίας ήταν μέλος 
και δικαιούται να εγγράφει στη συνδικαλιστική οργάνωση 
του νομού ή της διοικητικής περιφέρειας στην οποία 
μετατίθεται. 

6. Οι εισφορές των μελών παρακρατούνται από τη 
διαχείριση χρηματικού της υπηρεσίας από την οποία 
πληρώνονται και αποδίδονται στις συνδικαλιστικές ορ¬ 
γανώσεις του παρόντος άρθρου, σύμφωνα με τις κα¬ 
ταστάσεις μελών που υποβάλλονται από αυτές. 

7. Από την παρούσα δύναμη κάθε υπηρεσίας δεν 
επιτρέπεται να απουσιάζει, για συμμετοχή σε συνελεύ¬ 
σεις των συνδικαλιστικών οργανώσεών τους, ποσοστό 
μεγαλύτερο του 1/3 των αξιωματικών και του 1/4 των 
κατώτερων υπαλλήλων και με την προϋπόθεση ότι το 
επιτρέπουν οι ανάγκες της υπηρεσίας, κατά την αιτιο¬ 
λογημένη κρίση του διοικητή της μονάδας. Αν τα μέλη 
που επιθυμούν να συμμετάσχουν σε συνέλευση ξεπερ¬ 
νούν τα παραπάνω ποσοστά, διενεργείται κλήρωση με- 


ταξύ τους με τρόπο που ορίζεται, στο καταστατικό της 
οικείας συνδικαλιστικής οργάνωσης. 

8 Στον πρόεδρο και στο γενικό γραμματέα κάθε 
συνδικαλιστικής οργάνωσης των αστυνομικών υπαλλή¬ 
λων παρέχονται, για την εκπλήρωση των συνδικαλιστι¬ 
κών τους υποχρεώσεων, ειδικές άδειες απουσίας εως 
τέσσερις (4) ημέρες το μήνα κατ' ανώτατο όριο. Στους 
αντιπροσώπους της ομοσπονδίας παρέχεται άδεια α 
πουσίας καθόλη τη διάρκεια των συνεδρίων στα οποία 
μετέχουν, η οποία όμως δεν δύναται να υπερβαίνει τις 
τέσσερις (4) ημέρες κατ' έτος. Οι δικαιούμενοι άδειας 
υποχρεούνται να ενημερώνουν για τη .χρήση της το 
διοικητή της υπηρεσίας τους, πριν δύο (2) τουλάχιστον 
ημέρες. Τα παραπάνω πρόσωπα δεν μετατίθενται όσο 
διαρκεί η θητεία τους έξω από το νομό, στον οποίο 
υπηρετούν, εκτός αν το ζητήσουν τα ίδια ή κριθεί τούτο 
αναγκαίο λόγω προαγωγής, άσκησης πειθαρχικής διώ- 
ξεως για πειθαρχικό παράπτωμα, για το οποίο προβλέ- 
πεται από τις οικείες διατάξεις ανώτερη πειθαρχική 
ποινή ή θέσης τους σε κατάσταση διαθεσιμότητας για 
λόγους πειθαρχίας. 

9. Η εκλογή των οργάνων και αντιπροσώπων των 
συνδικαλιστικών οργανώσεων γίνεται από ενιαίο ψηφο¬ 
δέλτιο, στο οποίο συμπεριλαμβάνονται όλοι οι υποψή¬ 
φιοι. Κάθε εκλογέας μπορεί να θέσει αριθμό σταυρών 
ίσο με το 1/3 του αριθμού των εδρών του διοικητικού 
συμβουλίου ή της ελεγκτικής επιτροπής ή των αντι¬ 
προσώπων. Σε περίπτωση κλάσματος, ο επιτρεπόμενος 
αριθμός σταυρών στρογγυλοποιείται στον αμέσως προη¬ 
γούμενο ακέραιο. Εκλέγονται κατά σειρά οι υποψήφιοι 
που συγκέντρωσαν τους περισσότερους σταυρούς προ¬ 
τίμησης, έως ότου συμπληρωθεί ο αριθμός των εδρών 
του διοικητικού συμβουλίου ή της ελεγκτικής επιτροπής 
ή των αντιπροσώπων. 

10. Οι συνδικαλιστικές οργανώσεις των αστυνομικών 
υπαλλήλων, καθώς και τα μέλη τους, δεν επιτρέπεται 
( ιδίως: 

, α . Να συμμετέχουν σε απεργίες, καθώς- και σε κάθε 
είδους εκδηλώσεις πολιτικών ή συνδικαλιστικών φορέων 
ή πολιτικών προσώπων ή να ασκούν προπαγάνδα υπέρ 
ή κατά αυτών. Εξαιρούνται τα συνέδρια και οι πολιτι¬ 
στικές εκδηλώσεις των συνδικαλιστικών φορέων. 

β. Να προσχωρούν ή να γίνονται μέλη άλλων επαγ¬ 
γελματικών συνδικαλιστικών οργανώσεων, εκτός των 
Διεθνών Αστυνομικών Συνδικαλιστικών Οργανώσεων, ή 
να εκπροσωπούν άλλους εργαζομένους. 

γ. Να αναμειγνύονται με οποιονδήποτε τρόπο σε 
θέματα διοίκησης των Υπηρεσιών. 

11. Οργανώσεις αστυνομικών υπαλλήλων της Ελλη¬ 
νικής Αστυνομίας, που έχουν ήδη συσταθεί, οφείλουν 
να προσαρμόσουν τα καταστατικά τους στις ρυθμίσεις 
των παραπάνω διατάξεων και να ζητήσουν την έγκριση 
αυτών από τα αρμόδια δικαστήρια μέσα σε δύο (2) 
μήνες από την έναρξη ισχύος του νόμου αυτού. Οι 
οργανώσεις αυτές, καθώς και όσες ιδρυθούν βάσει του 
νόμου αυτού, οφείλουν να προκηρύξουν εκλογές για 
την ανάδειξη των οργάνων τους όχι νωρίτερα από 
τέσσερις (4) μήνες και όχι αργότερα από έξι (6) μήνες 
από την έγκριση του καταστατικού τους. Μόνο οι 
ενώσεις αστυνομικών, που συνιστώνται και λειτουργούν 
σύμφωνα με τις διατάξεις του παρόντος άρθρου, εκ¬ 
προσωπούν τα συμφέροντα των αστυνομικών. 

12. Αστυνομικοί, που ως μέλη διοικητικού συμβουλίου 
αστυνομικών οργανώσεων, τιμωρήθηκαν πειθαρχικά για 


παραπτώματα που είχαν άμεση σχέση με τη συνδικα¬ 
λιστική τους δράση, δικαιούνται, εφόσον είναι στην 
ενέργεια, να ζητήσουν την επανεξέταση των πειθαρ¬ 
χικών τους υποθέσεων, υποβάλλοντας σχετική αίτηση 
στην Υπηρεσία τους εντός ανατρεπτικής προθεσμίας 
τριάντα (30) ημερών από τη δημοσίευση του παρόντος. 

Οι αιτήσεις εξετάζονται από τα αρμόδια όργανα, τα 
οποία επέβαλαν τις πειθαρχικές ποινές . 

Άρθρο 2 

1. Για τους Αξιωματικούς του Πυροσβεστικού Σώματος 
επαναφέρονται σε ισχύ από τότε που καταργήθηκαν οι 
διατάξεις της παρ. 7 του άρθρου 10 του ν. 1339/1983 
(ΦΕΚ 35 Α ) 

2. Από την ισχύ των διατάξεων της προηγούμενης 
παραγράφου, οι ανακαλούμενοι στην ενέργεια από την 
εφεδρεία Αξιωματικοί του Πυροσβεστικού Σώματος με 
το βαθμό του Υποστράτηγου δύνανται και αυτοί να 
επιλέγονται, από τα οικεία Συμβούλια για την κάλυψη 
των θέσεων του Υπαρχηγού ή Αρχηγού Πυροσβεστικού 
Σώματος. 

Άρθρο 3 

1. Αξιωματικοί της Ελληνικής Αστυνομίας με βαθμό 
Αστυνόμου Α', οι οποίοι λαμβάνουν μισθολογική προα¬ 
γωγή του Αστυνομικού Υποδιευθυντή, αποστρατευόμε¬ 
νοι λόγω ορίου ηλικίας ή τριακονταπενταετίας, προά- 
γονται μισθολογικώς στο βαθμό του Αστυνομικού Διευ¬ 
θυντή ένα (1) μήνα πριν την κατά τα ανωτέρω απο¬ 
στρατεία τους, εφόσον, σύμφωνα με τις ισχύουσες 
διατάξεις, κρίνονται ως ευδοκίμως τερματίσαντες τη 
σταδιοδρομία τους. Οι ανωτέρω αποστρατευόμενοι δεν 
δικαιούνται βαθμολογικής προαγωγής στο βαθμό του 
Αστυνομικού Διευθυντή. Οι διατάξεις της παραγράφου 
αυτής εφαρμόζονται αναλόγως και για τους Αξιωματι¬ 
κούς των αντίστοιχων βαθμών του Πυροσβεστικού Σώ¬ 
ματος και εφόσον κρίνονται προακτέοι. 

2. Υπαρχιπυροσβέστες που προήχθησαν στο βαθμό 
αυτό με βάση τις διατάξεις του άρθρου 4 παρ. 2 του 
ν. 1590/1986 (ΦΕΚ 49 Α) και σήμερα φέρουν το βαθμό 
του Αρχιπυροσβέστη προάγονται στο βαθμό του Πυ¬ 
ρονόμου με τη συμπλήρωση δεκαοκτώ (18) ετών υπη¬ 
ρεσίας στο Πυροσβεστικό Σώμα από την κατάταξή τους. 
Οι προαγόμενοι σύμφωνα με τα ανωτέρω δεν δικαιούνται 
αναδρομικών αποδοχών. 

3. Οι δικαιούμενοι να καταταγούν στο Πυροσβεστικό 
Σώμα κατά τα έτη 1995 και 1996, σύμφωνα με τις 
διατάξεις του άρθρου 40 του ν. 2190/1994, κατατάσ¬ 
σονται σε αυτό από την έναρξη ισχύος του παρόντος 
νόμου. 

Άρθρο 4 

1. Συνιστάται στο Υπουργείο Δημόσιας Τάξης Επι¬ 
στημονικό Συμβούλιο Ανάλυσης, Ερευνών και Προγραμ¬ 
ματισμού για την αντιμετώπιση του οργανωμένου ε¬ 
γκλήματος, το οποίο λειτουργεί υπό την άμεση εποπτεία 
του Υπουργού Δημόσιας Τάξης, στον οποίο και υπο¬ 
βάλλει τα πορίσματα, τις προτάσεις και τα προγράμματα 
που καταρτίζει. 

2 Έργο του Επιστημονικού Συμβουλίου είναι η μελέτη 
και ανάλυση των μορφών του οργανωμένου εγκλήματος 

και ιδίως των ειδικών εγκλημάτων βίας, η συστηματική 
μελέτη και ανάλυση των στοιχείων που υπάρχουν για 
τέτοια εγκλήματα, η εκπόνηση προγραμμάτων και η 
χάραξη κατευθύνσεων για την κατάλληλη οργάνωση 
των διωκτικών αρχών και την εκπαίδευση και επιμόρφωση 
του προσωπικού τους, για την αποτελεσματική αντιμε¬ 
τώπιση των εγκληματικών αυτών φαινομένων, καθώς 
και για την αποτελεσματική θωράκιση της χώρας έναντι 
του κινδύνου εισαγωγής τέτοιας εγκληματικής δραστη¬ 
ριότητας από άλλες χώρες. Για το σκοπό αυτόν στη 
διάθεση του Συμβουλίου τίθεται κάθε σχετική πληρο¬ 
φορία οποιασδήποτε δημόσιας αρχής ή υπηρεσίας. Το 
Συμβούλιο μπορεί να λαμβάνει γνώση όλων των στοι¬ 
χείων της προανάκρισης για τέτοια εγκλήματα που 
τελέστηκαν στη χώρα, σε οποιοδήποτε στάδιο της 
διαδικασίας. Επίσης, το Συμβούλιο αναπτύσσει άμεση 
συνεργασία με τα. αρμόδια τμήματα των υπηρεσιών 
ασφαλείας για γενικά θέματα ή για συγκεκριμένες πε¬ 
ριπτώσεις εγκληματικής δραστηριότητας και ιδιαίτερα 
ευρίσκεται σε συνεχή συνεργασία με το Διευθυντή της 
Υποδιεύθυνσης Αντιμετώπισης Ειδικών Εγκλημάτων 
Βίας για την αντιμετώπιση των ειδικών εγκλημάτων 
βίας. 

3. Το Επιστημονικό Συμβούλιο συγκροτείται με από¬ 
φαση του Υπουργού Δημόσιας Τάξης και απαρτίζεται 
από επιστήμονες των κλάδων Νομικής, Πολιτικών Ε¬ 
πιστημών, Διεθνών Σχέσεων, Κοινωνιολογίας, Εγκλη¬ 
ματολογίας, Οικονομίας και Πληροφορικής, οι οποίοι 
αναλαμβάνουν το έργο της προηγούμενης παραγράφου 
με σύμβαση μίσθωσης έργου, σύμφωνα με τις διατάξεις 
του άρθρου 15 του ν. 1735/1987 ή υπηρετούν στο 
Υπουργείο Δημόσιας Τάξης με οποιαδήποτε σχέση ερ¬ 
γασίας, έναν εισαγγελικό λειτουργό, που ορίζεται σύμ¬ 
φωνα με τις διατάξεις του Οργανισμού Δικαστηρίων και 
κατάλληλους Αξιωματικούς της Ελληνικής Αστυνομίας. 
Με απόφαση των Υπουργών Δημόσιας Τάξης και Εθνικής 
Αμυνας είναι δυνατόν να συμμετέχουν στο Συμβούλιο 
και Αξιωματικοί των Ενόπλων Δυνάμεων. 

4. Τα μέλη του Επιστημονικού Συμβουλίου, πλην των 
απασχολουμένων με σύμβαση έργου, λαμβάνουν κατ' 
αποκοπή μηνιαία αποζημίωση, το ύψος της οποίας 
καθορίζεται με κοινή απόφαση των Υπουργών Δημόσιας 
Τάξης και Οικονομικών. Στα μέλη του Συμβουλίου πα¬ 
ρέχεται κάθε δυνατή διευκόλυνση και προστασία για 
την απρόσκοπτη εκτέλεση των καθηκόντων τους. 

5. Με προεδρικό διάταγμα, που εκδίδεται ύστερα από 
πρόταση του Υπουργού Δημόσιας Τάξης, καθορίζονται 
τα ειδικότερα προσόντα και ο αριθμός των μελών του 
Συμβουλίου, η εσωτερική οργάνωση και λειτουργία του, 
καθώς και τα διατιθέμενα σε αυτό υλικά μέσα και κάθε 
άλλη αναγκαία λεπτομέρεια. 


Άρθρο 5 

Στα ασφαλιστικά ταμεία του προσωπικού της Ελλη- ■ 
νικής Αστυνομίας (ΤΑΑΧ-ΤΑΟΧ) τοποθετούνται ως 
Διευθυντές και Υποδιευθυντές αυτών ανώτεροι Αξιω¬ 
ματικοί της Ελληνικής Αστυνομίας, οριζόμενοι με από¬ 
φαση του Υπουργού Δημόσιας Τάξης. Με την ίδια 
απόφαση ορίζονται ως Γραμματείς στα ανωτέρω ταμεία 
κατώτεροι Αξιωματικοί ή Ανθυπαστυνόμοι της Ελληνικής 
Αστυνομίας. Με απόφαση του Αρχηγού της Ελληνικής 
Αστυνομίας τοποθετείται ανάλογο αστυνομικό προσω¬ 
πικό (Ανθυπαστυνόμοι, Αρχιφύλακες, Αστυφύλακες), για 
την αντιμετώπιση υπηρεσιακών αναγκών των ως άνω 
Τ αμείων. 

Άρθρο 6 

Ο εκτός Υπηρεσίας χρόνος των αστυνομικών και των 
πυροσβεστικών υπαλλήλων που επανήλθαν στην ενέρ¬ 
γεια κατ' εφαρμογή των διατάξεων της παρ. 2 του 
άρθρου 5 του ν. 1339/1983 (ΦΕΚ 35 Α') λογίζεται ως 
χρόνος πραγματικής υπηρεσίας, χωρίς να δικαιούνται 
αναδρομικών αποδοχών ή αποζημίωσης για οποιαδήποτε 
αιτία. Οι ασφαλιστικές σχέσεις αυτών ρυθμίζονται από 
τις ισχύουσες διατάξεις, που διέπουν τους οικείους 
ασφαλιστικούς φορείς του προσωπικού της Ελληνικής 
Αστυνομίας. 

Άρθρο 7 

Η ισχύς του παρόντος νόμου αρχίζει από τη δημοσίευσή του 
στην Εφημερίδα της Κυβερνήσεως, εκτός εάν ορίζεται δια¬ 
φορετικά στις επί μέρους διατάξεις του. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 30 Νοεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Α. ΠΕΠΟΝΗΣ 


ΕΘΝΙΚΗΣ ΑΜΥΝΑΣ 

Γ. ΑΡΣΕΝΗΣ 


ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 


ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

Φ. ΙΩΑΝΝΙΔΗΣ 


ΔΗΜΟΣΙΑΣ ΤΑΞΗΣ 

ΣΤ.-ΑΓΓ. ΠΑΠΑΘΕΜΕΛΗΣ 


θεωρήθηκε και τέθηκε η Μεγάλη Σφραγίδα του Κράτους 


Αθήνα, 1 Δεκεμβρίου 1994 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 


ΕΘΝΙΚΟ ΤΥΠΟ ΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙ_ΕΧ 
ΡΑΧ 


Καποδιστρίου 34 
104 32 

22.3211 ΥΡΕΤ ΘΠ 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από β.ΟΟ' έως 13.00 


νρΜΤίΜΡΤ Π ΛΗΡΟΦΟΡΙΕΣ 


• Πώληση ΦΕΚ όλων των Τευχών Σόλωμσύ 51 τηλ. : 52.39 762 

■ Αποοτολη ΦΕΚ ο,η, ευορ,Ι. με «ατάΜη ηχ αξίας του δ„ ρέ,ου Λπμ,οΙου Ταμείου Γιο εληρ.·,.^: τηλ.: 52.48.3^ 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ 100 Από 9 σελίδες μέχρι 16 δρχ. 150, από 17 έως 24 δρχ. 200 
Αηό 25 σελίδες πάνω η τιμά πώλησης κάθε φύλλου |8αέλίδσυ ή μέρους συτσύ ) αυξονετσ, χστο 50 δρχ_ 


Μπορείτε να γίνετε συνδρομητής για όποιο τεύχος 


θέλετε. Θα σας αποσ'τέλλεται με το Ταχυδρομείο. 


ΕΤΗΣΙΕΣ Σ ΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


α) Για το Τεύχος Α' 
β) » » » Β' 

γ) » » » 

δ) » » » 

ε) » » » 

στ) » » » 

ζ) » » » 

η) » » » 

θ) » » » 

ι) » » » 


Δρχ. 


Β 
Γ' 

Δ’ , 

Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ » 

Δελτ. Εμπ.& Βιομ. Ιδ. » 
Αν. Ειδικού Δικαστηρίου » 
Α.Ε. & Ε.Π.Ε. 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΙ) 


ια) Για όλα τα Τεύχη εκτός ΤΑΕ-ΕΠΕ 


15.000 
30.000 
10.000 
30.000 
20 . 000 , 
10.0001 
5.000 
10.000 
3.000 
200.000 
100.000 


Δρχ. 


750 
1.500 
500 
1.500 
1.000 
500 
250 
500 
150 
10.000 
5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






